Suchinthana/ta-wikipedia huggingface dataset:
சரண்யா சசி

சரண்யா சசி (Saranya Sasi) (1986 - 9 ஆகஸ்ட் 2021) மலையாளம் மற்றும் தமிழ் திரைப்படங்கள் மற்றும் தொலைக்காட்சி நாடகத் தொடர்களில் பணியாற்றிய ஒரு இந்திய நடிகை ஆவார். நடிகை சீமா ஜி. நாயருடன் நல்ல உறவை பேணி வந்தார்.

இளமை வாழ்க்கை 
சரண்யா தனது 6 முதல் 8 ஆம் வகுப்பை கண்ணூர், ஜவகர் நவோதயா வித்யாலயாவில் முடித்தார். பின்னர், கோழிக்கோடு பல்கலைக்கழகத்தில் ஆங்கில இலக்கியத்தில் பட்டம் பெற்றார்.

தொழில் வாழ்க்கை 
2006 ஆம் ஆண்டில் பாலச்சந்திர மேனன் இயக்கிய சூரியோதயம் என்ற தொடர் மூலம் தனது தொழில் வாழ்க்கையைத் தொடங்கினார். இது தூர்தர்ஷனில் ஒளிபரப்பப்பட்டது. மலையாளத்தில் சாக்கோ ரந்தமான் (2006) மற்றும் தமிழில் பச்சை என்கிற காத்து (2012) ஆகிய படங்களில் அறிமுகமானார். தனது தொழில் வாழ்க்கையில், சோட்டா மும்பை (2007) அலி பாய் (2007) தலப்பாவு (2008) பாம்பே மார்ச் 12 (2011) அன்னமரியா காளிபிலானு (2016) போன்ற மலையாள படங்களில் நடித்தார். சுவாமி அய்யப்பன், கூட்டுக்காரி, இரகசியம், ஹரிச்சந்தனம் (ஏசியாநெட்) அவகாசிகள், மல்காமர் மற்றும் கருதமுத்து போன்ற பிரபலமான தொலைக்காட்சி நாடகங்களிலும் நடித்தார்.

சொந்த வாழ்க்கை 
சரண்யா நவம்பர் 2014 இல் பினு சேவியர் என்பவரை மணந்தார். ஆனால் பின்னர் இவர்கள் விவாகரத்து செய்தனர்.

நோயும் மரணமும் 
2012 ஆம் ஆண்டில், சரண்யாவிற்கு மூளைக் கட்டி இருப்பது கண்டறியப்பட்டது. இதன் காரணமாக நடிப்புலகிலிருந்து விலகினார். மே 2021 இல், கோவிட்-19 பெருந்தொற்று காரணமாக பாதிக்கப்பட்டு மருத்துவமனையில் அனுமதிக்கப்பட்டார். இது இவரது உடல்நிலையை மேலும், மோசமாக்கியது.

சிகிச்சை பலன் அளிக்காத நிலையில் திருவனந்தபுரத்தில் உள்ள ஒரு தனியார் மருத்துவமனையில் 2021 ஆகஸ்ட் 9 அன்று ம் காலமானார்.

மேற்கோள்கள்

வெளி இணைப்புகள் 
 

தமிழ்த் திரைப்பட நடிகைகள்
தெலுங்கு தொலைக்காட்சி நடிகைகள்
தமிழ்த் தொலைக்காட்சி நடிகைகள்
மலையாளத் திரைப்பட நடிகைகள்
கண்ணூர் மாவட்ட நபர்கள்
இந்தியத் திரைப்பட நடிகைகள்
இந்திய நடிகைகள்
2021 இறப்புகள்
1986 பிறப்புகள்
அனுமோலு ராமகிருஷ்ணா

அனுமோலு ராமகிருஷ்ணா (Anumolu Ramakrishna)(1939-2013) ஓர் இந்திய குடிசார் பொறியாளரும், பெருநிறுவன நிர்வாகியும் ஆவார். 2013 புள்ளிவிவரங்களின்படி இந்தியாவின் மிகப்பெரிய கட்டுமான நிறுவனமான லார்சன் அன்ட் டூப்ரோவில்  துணை நிர்வாக இயக்குநராக இருந்தார். இந்திய கட்டுமானத் துறையில் முன்தகைப்புக் காங்கிறீற்று  , முறையில் உற்பத்தியை அதிகரிக்க உதவினார். அறிவியல் மற்றும் தொழில்நுட்பத்தில் இவர் ஆற்றிய பங்களிப்புகளுக்காக 2014 ஆம் ஆண்டு மரணத்திற்குப் பின் இவருக்கு பத்ம பூசண் விருதை இந்திய அரசு வழங்கியது.

மேற்கோள்கள்

வெளி இணைப்புகள்

மேலும் வாசிக்க 
 

கிருஷ்ணா மாவட்ட நபர்கள்
2013 இறப்புகள்
1939 பிறப்புகள்
உருமி தடுப்பணை 2

உருமி தடுப்பணை 2 (Urumi 2 Weir) என்பது இந்தியாவின் கேரளம் மாநிலத்தில் கோழிக்கோடு மாவட்டத்தின் திருவம்பாடி கிராமத்தில் பொய்ங்கால்புழாவின் குறுக்கே கட்டப்பட்ட ஒரு சிறிய தடுப்பணையாகும். உருமி தடுப்பணை 1 மின் நிலையத்திற்குக் கீழே பொய்ங்கால்புழா ஆற்றின் குறுக்கே இந்த நீர்மின் நிலையம் கட்டப்பட்டு உருமி தடுப்பணை 2 மின் நிலையத்திற்குத் தண்ணீரைத் திருப்பி விடப்பயன்படுகிறது. இது கோழிக்கோடு நகரத்திலிருந்து 50 கி. மீ. தொலைவில் திருவம்பாடியில் அமைந்துள்ளது. இந்நீர்த்தேக்கத்திலிருந்து நீரானது 470 மீட்டர் நீளமுள்ள மின் கால்வாய் வழியாக மின் நிலையத்திற்குச் செலுத்தப்படுகிறது. அணைக்கு அருகிலுள்ள உருமி நீர்வீழ்ச்சி நீர்மின் திட்டம் நடைமுறைக்கு வந்த பிறகு சுற்றுலாப் பயணிகளை ஈர்க்கும் இடமாக மாறியுள்ளது.

விவரக்குறிப்புகள் 

 அட்சரேகை: 11 0 22'22 "வ
 தீர்க்கரேகை: 76 0 3'30.4 "கி
 ஊராட்சி: திருவம்பாடி
 கிராமம்: திருவம்பாடி
 மாவட்டம்: கோழிக்கோடு
 ஆற்றுப் படுகை: சாலியாறு
 ஆறு: பொய்ங்கால்புழா
 அணையிலிருந்து ஆற்றுக்கு நீர் விடுவிப்பு
 நீர் வெளியேறும் வட்டம்: தாமரைச்சேரி
 திட்டப் பணி நிறைவு: 2004
 திட்டத்தின் பெயர்: உருமி நிலை IIதிட்டத்தின் நோக்கம்: நீர் மின்சாரம் உற்பத்தி
 திட்டத்தின் நிறுவப்பட்ட திறன்: 3 x 0.8 மெகாவாட்

அணையின் அம்சங்கள்

 அணையின் வகை: நீர் மாற்றம்
 வகைப்பாடு:  தடுப்பணை
 அதிகபட்ச நீர் மட்டம்: 107.1 மீ
 முழு நீர்த்தேக்க நிலை: 107.1 மீ
 நீர் சேமிப்பு: திசைதிருப்பல் மட்டுமே 
 ஆழமான அடித்தளத்திலிருந்து உயரம்:  5.6 மீ
 நீளம்: 25 மீ
 நீர்க்கசிவு: இல்லை
 உயரம்: 107.1 மீ

மேற்கோள்கள் 

Coordinates on Wikidata
சுசேத்கர் சட்டமன்றத் தொகுதி

சுசேத்கர் சட்டமன்றத் தொகுதி (Suchetgarh Assembly constituency) இந்தியாவின் வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். இது சம்மு மக்களவைத் தொகுதியின் ஒரு பகுதியாகும். சுசேத்கர், சம்மு மக்களவைத் தொகுதிக்கு உப்பட்ட ஓர் சட்டமன்றத் தொகுதியாகும்.

தேர்தல் முடிவுகள்

2014
2014 இல் நடைபெற்ற சம்மு காசுமீர் சட்டமன்றத் தேர்தலில், பாரதிய சனதா கட்சி  வேட்பாளர் சாம் லால் சவுத்ரி வாக்குகள் பெற்று வெற்றி பெற்றார்.

2024
2024 இல் நடைபெற்ற சம்மு காசுமீர் சட்டப் பேரவைத் தேர்தலில் பாரதிய சனதா கட்சி  வேட்பாளர் காரு ராம் 39302 வாக்குகள் பெற்று வெற்றி பெற்றார்.

சட்டப் பேரவை உறுப்பினர்கள்

மேலும் காண்க 
 ஜம்மு

மேற்கோள்கள் 

 

ஜம்மு மாவட்டம்
சம்மு காசுமீர் சட்டப் பேரவை தொகுதிகள்
நூராகைட்டு

நூராகைட்டு (Nuragheite) என்பது Th(MoO4)2·H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இயற்கையாகத் தோன்றும் அரிய தோரியம் மாலிப்டேட்டு உப்பாக இது கருதப்படுகிறது. இத்தாலி நாட்டின் சர்தினியா தீவின் கேக்லியரி நகரத்தில் சரோச்சுப் பகுதியிலுள்ள சூ சீனார்கியூவில் நூராகைட்டு கண்டுபிடிக்கப்பட்டது. மற்றொரு தோரியம் மாலிப்டேட்டான இச்னுசைட்டும் இதே பகுதியிலேயே கண்டறியப்பட்டது. இது ஒரு முந்நீரேற்றாகும். 

பன்னாட்டு கனிமவியல் சங்கம் நூராகைட்டு கனிமத்தை  Nur என்ற குறியீட்டால் அடையாளப்படுத்துகிறது

தோற்றம்
நூராகைட்டு என்பது மாலிப்டினம்-பிசுமத் கனிமமயமாக்கலின் ஒரு பகுதியாகும். இச்னுசைட்டு, மசுகோவிட்டு மற்றும் செனோடைம்-(Y) ஆகிய கனிமங்களுடன் இணைந்து நூராகைட்டு காணப்படுகிறது.

தூய்மை
வேதியியல் ரீதியாக நூரகைட்டு தூய்மையான கனிமமாகும்.

கட்டமைப்பு
நூராகைட்டின் படிக அமைப்பு மாலிப்டினத்தை மையப்படுத்திய நான்முகியும் தோரியத்தை மையப்படுத்திய 100 அடுக்கு பன்முகமும் கொண்டுள்ளது. இது இச்னுசைட்டு கனிமத்தைப் போலவே  உள்ளது.

மேற்கோள்கள்

தோரியம் கனிமங்கள்
மாலிப்டேட்டு கனிமங்கள்
கனிமங்கள்
ஒற்றைச்சரிவச்சுக் கனிமங்கள்
பையிக்லைட்டு

பையிக்லைட்டு (Biehlite) என்பது [(Sb,As)O]2MoO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மாலிப்டினத்தைக் கொண்டுள்ள ஆண்டிமனி ஆர்சனிக் கனிமமான இது மிகவும் அரியதொரு கனிமமாகும். நமீபியா நாட்டின் திசுமெப்பு நகரத்தில் பைக்லைட்டு கண்டுபிடிக்கப்பட்டது.

பன்னாட்டு கனிமவியல் சங்கம் பையிக்லைட்டு கனிமத்தை Bhl என்ற குறியீட்டால் அடையாளப்படுத்துகிறது.

மேற்கோள்கள்

ஆண்டிமனி கனிமங்கள்
ஆர்சனிக் கனிமங்கள்
மாலிப்டேட்டு கனிமங்கள்
ஒற்றைச்சரிவச்சுக் கனிமங்கள்
கனிமங்கள்
ஆக்சைடு கனிமங்கள்
சங்கரோத்து

சங்கரோத்து (Changaroth) இந்தியாவின் கேரள மாநிலத்தில் உள்ள கோழிக்கோடு மாவட்டத்தில் அமைந்துள்ள ஒரு கிராமமாகும்.

மக்கள்தொகை 
2001 ஆம் ஆண்டு மேற்கொள்ளப்பட்ட  இந்திய மக்கள் தொகை கணக்கெடுப்பின்படி, சங்கரோத்து கிராமத்தின்  மக்கள் தொகை 15760 ஆகும், இதில் 7805 ஆண்கள் மற்றும் 7955 பெண்கள் இருந்தனர்

போக்குவரத்து 
கொயிலாண்டி நகரம் வழியாக இந்தியாவின் பிற பகுதிகளுடன் சங்கரோத்து கிராமம் இணைக்கிறது. அருகிலுள்ள விமான நிலையங்கள் கண்ணூர் மற்றும் கோழிக்கோடு ஆகியவையாகும். அருகிலுள்ள இரயில் நிலையம் கொயியண்டியில் உள்ளது. தேசிய நெடுஞ்சாலை 66  கொயிலாண்டி வழியாகச் செல்கிறது. வடக்கத்திய பகுதி மங்களூர், கோவா மற்றும் மும்பையை இணைக்கிறது. தெற்கு பகுதி கொச்சின் மற்றும் திருவனந்தபுரத்துடன் இணைகிறது. குட்டியாடி வழியாக செல்லும் கிழக்கு தேசிய நெடுஞ்சாலை  54  மானந்தவாடி, மைசூர் மற்றும் பெங்களூரை இணைக்கிறது.

மேற்கோள்கள் 

Coordinates on Wikidata
கோழிக்கோடு மாவட்டத்தில் உள்ள ஊர்களும் நகரங்களும்
தேவேந்தர் சிங்

தேவேந்தர் சிங் (Devender Singh) சமகால இந்திய ஓவியர் ஆவார். இந்தியாவின் பஞ்சாப் மாநிலத்தைச் சேர்ந்தவராக அறியப்படுகிறார்.

ஆரம்பகால வாழ்க்கை. 
தேவேந்தர் சிங் 1947 ஆம் ஆண்டு நவம்பர் மாதம்  6 ஆம் தேதியன்று பஞ்சாபின் அமிர்தசரசு நகரத்தில்  பிறந்தார்.  இவரது தந்தை சேவாக் சிங்கும் நன்கு அறியப்பட்ட கலைஞராக இருந்தார்.

கல்வி மற்றும் பயிற்சி 
தேவேந்தர் சிங் மும்பை, லூதியானா மற்றும் சண்டிகரில் முறையான கல்வியைப் பெற்றார்.

ஓவியம் வரைதல் 
தேவேந்தர் சிங்கின் நன்கு அறியப்பட்ட ஓவியங்களில் பாரா மகா குறித்து தயாரிக்கப்பட்ட தொடர்களும் அடங்கும். மிகவும் பிரபலமான அமர் சித்ரா கதா என்ற படக்கதை புத்தகத்திற்காக  வரையப்பட்ட  விளக்கப்படங்களுடன் சிங் தனது வாழ்க்கையைத் தொடங்கினார்.  இவரது சீக்கிய வரலாற்று ஓவியங்கள் உலகம் முழுவதும் உள்ள பஞ்சாபியர்கள் மத்தியில் நன்கு அறியப்பட்டவை.

மேற்கோள்கள்

வெளி இணைப்புகள் 
 அதிகாரப்பூர்வ இணையதளம்
 Sikh-Heritage.co.uk
 சீக்கிய வரலாற்றைக் கொண்டு துலக்குங்கள்-நோனிகா சிங், தி ட்ரிப்யூன்
 சீக்கிய வரலாற்றுக்கு வடிவம் கொடுக்கும் கை, ரதி ஏ.மேனன், இந்தியன் எக்ஸ்பிரஸ்
 தேவேந்தர் சிங்கின் ஃபுல்சம் கேன்வாஸ்கள், சுமீத் அரோரா
 தி ட்ரிப்யூன்
வாழும் நபர்கள்
1947 பிறப்புகள்
ஓவியர்கள்
இந்திய ஓவியர்கள்
பஞ்சாப் நபர்கள்
பஞ்சாபிக் கலைஞர்கள்
முதலமட தொடருந்து நிலையம்

முதலமட தொடருந்து நிலையம் (நிலைய குறியீடு: MMDA, Muthalamada railway station) என்பது தென்னக இரயில்வே மண்டலத்தின், பாலக்காடு தொடருந்து கோட்டத்தில் உள்ள ஒரு என். எஸ். ஜி -6 வகை இந்திய தொடருந்து நிலையம் ஆகும். இந்த நிலையம் இந்தியாவின், கேரளத்தின், பாலக்காடு மாவட்டம் முதலமட சிற்றூரில் அமைந்துள்ளது. இது  பாலக்காடு-பொள்ளாச்சி வழித்தடதில் அமைந்துள்ள ஒரு தொடருந்து நிலையமாகும். இது கேரள மாநிலத்தின் பாலக்காடு சந்திப்பு தொடருந்து நிலையம் மற்றும் தமிழ்நாட்டின் பொள்ளாச்சி சந்திப்பு தொடருந்து நிலையம் ஆகியவற்றுக்கு இடையே ஒரு கிளைப் பாதையில் அமைந்துள்ளது.

வரலாறு 
பாலக்காடு சந்திப்பு மற்றும் பாலக்காடு நகரத்திற்கு இடையே இந்த பாதை முழுமையாக இயங்கி வந்தது. இந்நிலையில் பாலக்காடு நகரம் மற்றும் பொள்ளாச்சி இடையேயான பாதையின் பிரிவானது மீட்டர்கேஜ் பாதையிலிருந்து அகலப் பாதையாக 2015 ஆம் ஆண்டு மாற்றபட்டது. 2 அக்டோபர் 2015 அன்று பாதுகாப்பு சோதனைகள் நிறைவு செய்யப்பட்டன. அதைத் தொடர்ந்து பாதுகாப்பு ஆய்வுகள் 7 அக்டோபர் 2015 அன்று நிறைவடைந்தன. 8 அக்டோபர் 2015 அன்று ரயில்வே பாதுகாப்பு ஆணையரால் பயணிகள் தொடருந்து சேவைகளுக்காக இந்த பாதை அங்கீகரிக்கப்பட்டது.

தொடருந்துகள் 
முதலமட தொடருந்து நிலையம் வழியாக தற்போது இயங்கிவரும் தொடருந்து சேவைகள் பின்வருமாறு:-

அஞ்சல் / விரைவு வண்டிகள் 

 56731-பாலக்காடு சந்திப்பிலிருந்து (PGT)  திருச்செந்தூருக்கு (TCN)
 56732-திருச்செந்தூர் (TCN) முதல் பாலக்காடு சந்திப்பு (PGT) வரை

மேற்கோள்கள் 

பாலக்காடு தொடருந்து கோட்டம்
பாலக்காடு மாவட்டத்திலுள்ள தொடருந்து நிலையங்கள்
காரு இராம் பகத்

காரு ராம் பகத் (Gharu Ram Bhagat) சம்மு காசுமீரைச் சேர்ந்த இந்திய அரசியல்வாதியும், பாரதிய ஜனதா கட்சி உறுப்பினரும் ஆவார். பகத் சம்மு மாவட்டத்தில் உள்ள ரன்பீர் சிங்புரா சட்டமன்றத் தொகுதியின் சம்மு காசுமீர் சட்டமன்ற உறுப்பினராக 2008லிருந்து பணியாற்றினார். இவர் 2016 வரை பாரதிய ஜனதா கட்சியில் இணைந்திருந்தார். 2016இல், இவர் இந்திய தேசிய காங்கிரசில் சேர்ந்தார். ஆகத்து 30,2022 அன்று, குலாம் நபி ஆசாத் ஆதரவாகக் காங்கிரசிலிருந்து விலகினார். பின்னர் மீண்டும் பாஜகவில் சேர்ந்து 2024 சட்டமன்றத் தேர்தலில் சுசேத்கர் சட்டமன்றத் தொகுதியில் போட்டியிட்டு வெற்றி பெற்றார்.

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
இரண்பீர் சிங் போரா சம்மு தெற்கு சட்டமன்றத் தொகுதி

இரண்பீர் சிங் போரா சம்மு தெற்கு சட்டமன்றத் தொகுதி (Ranbir Singh Pora–Jammu South Assembly constituency) இந்தியாவின் வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். இரண்பீர் சிங் போரா, சம்மு மக்களவைத் தொகுதிக்கு உட்பட்ட ஓர்  சட்டமன்றத் தொகுதியாகும்.

சட்டப் பேரவை உறுப்பினர்கள்

2014

2024

மேலும் காண்க 

 இரண்பீர் சிங் போரா

மேற்கோள்கள் 

 

ஜம்மு மாவட்டம்
சம்மு காசுமீர் சட்டப் பேரவை தொகுதிகள்
தாவ்சோனைட்டு

{{Infobox mineral
| name        = தாவ்சோனைட்டுDawsonite
| category    = கார்பனேட்டு கனிமம்
| image       = Dawsonite-165134.jpg 
| imagesize   = 260px
| caption     = கனடாவின் கியூபெக்கில் கிடைத்த தாவ்சோனைட்டு
| formula     = NaAlCO3(OH)2
| IMAsymbol   = Dws  
| molweight   = 144.00 கி/மோல்
| strunz      = 5.BB.10
| dana        = 16a.03.08.01
| system      = நேர்ச்சாய்சதுரப் படிகங்கள்
| class       = இரு பட்டகம் (mmm) H-M symbol: (2/m 2/m 2/m)
| symmetry    = Imam
| color       = வெண்மை
| habit       = ஆரம் அல்லது தகடு
| twinning    = 
| cleavage    = சரிபிளவு {110} இல்
| fracture    = சமமற்றது
| mohs        = 3
| luster      = பளபளக்கும்
| refractive  = nα = 1.466nβ = 1.542nγ = 1.596
| opticalprop =
| birefringence = δ = 0.130
| 2V          = 77°
| pleochroism =
| streak      = வெண்மை
| gravity     = 2.436
| density     =
| melt        =
| fusibility  = 
| diagnostic  =
| solubility  =
| diaphaneity = ஒளிபுகும்
| other       =
| references  = 
}}

தாவ்சோனைட்டு (Dawsonite'') என்பது  NaAlCO3(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சோடியம் அலுமினியம் கார்பனேட்டு ஐதராக்சைடு ஆகியவற்றால் ஆன ஒரு கனிமமாகும். நேர்ச்சாய்சதுரக் கட்டமைப்பில் இது படிகமாகிறது. இது தாதுவுக்காக வெட்டப்படவில்லை. 1874 ஆம் ஆண்டில் கனடாவின் மாண்ட்ரீல் தீவில் உள்ள மெக்கில் பல்கலைக்கழக வளாகத்தில் ரெட்பாத் அருங்காட்சியகத்தின் கட்டுமானத்தின் போது பெல்ட்சுபாரைக் கொண்டிருந்த ஒருபாறையில் இது கண்டுபிடிக்கப்பட்டது. புவியியலாளர் சர் இயான் வில்லியம் தாவ்சன் (1820-1899) நினைவாக தாவ்சோனைட்டு எனப் பெயரிடப்பட்டது. 

இந்த வகை கனிமம் ரெட்பாத் அருங்காட்சியகத்தின் சேகரிப்பில் பாதுகாக்கப்படுகிறது. 

பன்னாட்டு கனிமவியல் சங்கம் தாவ்சோனைட்டு கனிமத்தை  Dws என்ற குறியீட்டால் அடையாளப்படுத்துகிறது.

மேற்கோள்கள்

சோடியம் கனிமங்கள்
அலுமினியம் கனிமங்கள்
கார்பனேட்டு கனிமங்கள்
கனிமங்கள்
நேர்ச்சாய்சதுரக் கனிமங்கள்
ஒளிரும் கனிமங்கள்
பாகூ சட்டமன்றத் தொகுதி

பாகூ சட்டமன்றத் தொகுதி (Bahu Assembly constituency) இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். பாகூ, சம்மு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

சட்டப்பேரவை உறுப்பினர்கள்

தேர்தல் முடிவுகள்

2024

மேற்கோள்கள் 

 

ரியாசி மாவட்டம்
சம்மு காசுமீர் சட்டப் பேரவை தொகுதிகள்
சம்மு வடக்கு சட்டமன்றத் தொகுதி

சம்மு வடக்கு சட்டமன்றத் தொகுதி  (Jammu North Assembly constituency) என்பது இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். சம்மு வடக்கு சம்மு மக்களவைத் தொகுதிக்கு ஓர் சட்டமன்றத் தொகுதியாகும்.

சட்டப்பேரவை உறுப்பினர்கள்

2024 தேர்தல் முடிவுகள்

மேற்கோள்கள் 

 

ஜம்மு மாவட்டம்
சம்மு காசுமீர் சட்டப் பேரவை தொகுதிகள்
இராணி ரத்னமாலா தேவி

இராணி ரத்னமாலா தேவி  (Rani Ratnamala Devi)   இந்திய அரசியல்வாதியும், இந்திய தேசிய காங்கிரசு கட்சியின்  உறுப்பினரும் ஆவார். ரத்னமாலா தேவி பாரதிய சனதா கட்சி உறுப்பினராக இயஞ்கிர்-சம்பா மாவட்டத்தில் உள்ள சந்திரபூர் தொகுதியில் போட்டியிட்டு மத்தியப் பிரதேசத்தில் சட்டமன்ற உறுப்பினராக இருந்தார்.

பாரதிய சனதா கட்சியிலிருந்து   விலகிய 12 பாரதிய சனதா சட்டமன்ற உறுப்பினர்களில் ஒருவரான இவர், கட்சித் தாவல் தடுப்புச் சட்டத்தை தவிர்ப்பதற்காக சத்தீசுகர் விகாசு கட்சி என்ற பின்னொட்டு 'கட்சி' என்ற பெயரை உருவாக்கி மறுநாள் இந்திய தேசிய காங்கிரசில் இணைந்தார்.

மேற்கோள்கள் 

சத்தீசுகர் அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
மதுர்கதி

மதுர்கதி (Madurkathi) அல்லது மதுர் , மதுர் கோட்டிர் அல்லது மதுர்கதி என்றழைக்கப்படும் இது ஒருவகை பாய் ஆகும். மதுர்கதி எனும் நாணலில் இருந்து தயாரிக்கும் பாய்கள் நீண்டகால பாரம்பரியத்தைக் கொண்டுள்ளது. இது மேற்கு வங்காளத்தின் மேற்கு மிட்னாபூர் மாவட்டத்தை மையமாகக் கொண்டது. மேலும் அப்பகுதியிலுள்ள கிராமப்புற பொருளாதாரத்தின் முக்கிய ஆதாரமாகவும் உள்ளது. பாய்கள் முக்கியமாக மகிசிய சாதியைச் சேர்ந்த நெசவாளர்களாலும், முக்கியமாக பெண்களாலும் நெய்யப்படுகின்றன. இந்தக் குடிசைத் தொழில் கிராமத்தின் குடும்ப வருமானத்தில் குறிப்பிடத்தக்க பங்களிப்பை அளிக்கிறது. 

வங்காள மொழியில் மதுர் என்ற சொல் தரை பாய்களுக்கு ஒரு பொதுவான சொல்லாகப் பயன்படுத்தப்படுகிறது. இருப்பினும் இது ஒரு குறிப்பிட்ட வகை நாணலில் இருந்து நெய்யப்பட்ட பாய்களைக் குறிக்கிறது. கிராமப்புற வங்காளத்தின் சமூக கட்டமைப்பின் ஒருங்கிணைந்த பகுதியாக பாய்கள் உள்ளன. மேலும் மதுர்கதி பாய்கள் படுக்கவும், உட்காரவும் பயன்படுத்தப்படுகின்றன. பாய்கள் வெப்பம் கடத்தாதவை மற்றும் வியர்வையை உறிஞ்சும். அவை மேற்கு வங்காளத்தின் சூடான மற்றும் ஈரப்பதமான காலநிலைக்கு அத்தியாவசிய வீட்டு பொருளாக அமைகின்றன. இந்த பாய்கள் மத நோக்கங்களுக்காகவும் பயன்படுத்தப்படுகின்றன.

வரலாறு 

இந்தியாவில் பாய்-நெசவு சிந்து சமவெளி நாகரிகத்திற்கு முந்தையது. அதர்வண வேதம், சதபத பிராமணம் மற்றும் மகாபாரதம் உள்ளிட்ட பண்டைய இலக்கியங்களில் இதைப் பற்றியக் குறிப்புகள் காணப்படுகின்றன. அதன் வரலாற்று முக்கியத்துவம் இந்திய நாட்டுப்புறக் கதைகளிலும் பிரதிபலிக்கிறது. அதில் புனிதர்களுக்கு புல் பாய்கள் வழங்கப்படும் கதைகள் சொல்லப்படுகின்றன.

இடைக்கால காலத்தின் பதிவுகள் வங்காளப் பகுதியில் சாதாரண மற்றும் சிறந்த தரமான பாய்கள் தயாரிக்கப்பட்ட பாய்கள் நெசவு பற்றிய முதல் தகவல்களை வழங்குகின்றன.

அங்கீகாரம் 
மார்ச் 28,2018 அன்று,புவியியல் சார்ந்த குறியீடு வழங்கப்பட்டது..

மேற்கோள்கள் 

மேற்கு வங்காளம்
பிசுமத்தைடு

பிசுமத்தைடு (Bismuthide) என்பது  Bi3− என்ற மூலக்கூற்று வாய்ப்பாட்டால் விவரிக்கப்படும் ஓர் அயனியாகும். 

பிசுமத்தைடுகள் அதிக நேர்மின்னூட்டம் கொண்ட தனிமங்களைக் கொண்ட பிசுமத்தின் சேர்மங்கள் ஆகும். இவை பகுதியளவு உலோகம் மற்றும் பகுதியளவு அயனிப் பிணைப்புகளைக் கொண்ட இடை உலோக கலவைகளாக உள்ளன.   பெரும்பாலான பிசுமத்தைடுகள் திறமையான பொதித்தல் ஏற்பாடுகளை ஏற்றுக்கொள்கின்றன. இதனால் அடர்த்தி நிரம்பிய கட்டமைப்புகளாக மாறுகின்றன. இப்பண்பு உலோகங்களிடை சேர்மங்களின் சிறப்பியல்பு ஆகும்.

ஓல்மியம் பிசுமத்தைடு, டிசிப்ரோசியம் பிசுமத்தைடு, நியோடிமியம் பிசுமத்தைடு, பிரசியோடைமியம் பிசுமத்தைடு ஆகியன பிசுமத்தைடு சேர்மங்களூக்கு எடுத்துக்காட்டுகளாகும்.

மேற்கோள்கள்

பிசுமத்
பிசுமத்தைடுகள்
கனிம வேதியியல் சேர்மங்கள்
ஆண்டிமோணைடு

ஆண்டிமோணைடு (Antimonide) என்பது  Sb3− என்ற மூலக்கூற்று வாய்ப்பாட்டால் விவரிக்கப்படும் ஓர் அயனியாகும். சிடிப்னைடு என்ற பெயராலும் இது அறியப்படுகிறது.

ஆண்டிமோணைடுகள் அதிக நேர்மின்னூட்டம் கொண்ட தனிமங்களைக் கொண்ட ஆண்டிமனியின் சேர்மங்கள் ஆகும். கார உலோகங்கள் அல்லது பிற முறைகளால் ஆண்டிமனியைக் குறைப்பது பல்வேறு வகையான கார உலோக ஆண்டிமோணைகளுக்கு வழிவகுக்கிறது. Li3Sb}}, Na3Sb ஆகிய சேர்மங்களில் உள்ள Sb3− ஓர் அறியப்பட்ட ஆண்டிமோணைடு அயனியாகும். Cs4Sb2 சேர்மத்தில் Sb24−, SrSb3 சேர்மத்தில் உள்ளது போன்ற Sb68− தனித்தனியான ஆண்டிமனி சங்கிலிகள், NaSb, RbSb சேர்மங்களில் உள்ளது போன்ற (Sb−)n எல்லையற்ற சுருள்கள், ,  போன்ற சமதள நான்கு உறுப்பு வளையங்கள், Cs3Sb சேர்மத்திலுள்ள கூடுகள், BaSb3 சேர்மத்திலுள்ள வலை வடிவ  அனைத்தும் ஆண்டிமோணைடு அயனிகளாகும்.

சில ஆண்டிமோணைடுகள் குறைக்கடத்திகள் ஆகும். எ.கா. இண்டியம் ஆண்டிமோணைடு போன்ற போரான் குழுவைச் சேர்ந்த சேர்மங்கள். ஆண்டிமோணைடு அயனி ஒரு குறைக்கும் முகவராக இருப்பதால் பல ஆண்டிமோணைடுகள் வெப்பமடையும் போது ஆக்சிசனோடு சேர்ந்து எரியும் அல்லது சிதைந்துவிடும்.

மேலும் காண்க
ஆண்டிமோணைடு கனிமம்

மேற்கோள்கள்

ஆண்டிமோணைடு கனிமங்கள்
எதிர்மின் அயனிகள்
கனிம வேதியியல் சேர்மங்கள்
சிதல் பட்டி

சிதல்பட்டி (Shital Pati) அல்லது சிடல் பதி, சிட்டல் பதி மற்றும் அதி  (சில்ஹெட் கோட்டம்) என்றும் அழைக்கப்படும் ஒரு வகை பாய் ஆகும். குளிர்ச்சியாக உணரும் வகையில் இயற்கைப் பொருட்களைக் கொண்டு தயாரிக்கப்படுகிறது. இது முர்தா தாவரங்களிலிருந்து (மராந்தாசியே) தயாரிக்கப்படுகிறது. இது பொதுவாக வங்காளதேசத்திலும் இந்தியாவின் மேற்கு வங்கத்திலும் பயன்படுத்தப்படுகிறது. அலங்கார வடிவமைப்பு கொண்ட பாய்கள் நாக்சி பட்டி என்றும் அழைக்கப்படுகின்றன.

தயாரிப்பு 
சிதல் பட்டி கரும்பு அல்லது முர்தா செடிகளிலிருந்து தயாரிக்கப்படுகிறது. இது பல்வேறு இடங்களில் முஸ்தக், பட்டிப்பட்டா, பட்டிப்பெட் மற்றும் பைதாரா என்று அழைக்கப்படுகிறது. சில்ஹெட், சுனாம்கஞ்ச், பரிசால், தங்கைல், கொமிலா, நவகாளி, பெனி மற்றும் சிட்டகொங் ஆகிய இடங்களில் உள்ள நீர்நிலைகளைச் சுற்றி இந்த முர்தா செடிகள் வளர்கிறது. முர்தா செடிகளால் செய்யப்பட்ட நாக்சி பட்டி வங்காளதேசத்தின் சில்ஹெட் மற்றும் நவகாளி மாவட்டங்களில் மட்டுமே கிடைக்கிறது. இந்தியாவில், மேற்கு வங்காள மாநிலத்தின் வடக்கு கூச் பெகர் மாவட்டத்தில் சிதல் பட்டி தயாரிக்கப்படுகிறது. கூச் பெகரில் உள்ள பகுதிகளில், சாகரேசுவர், குகுமாரி மற்றும் பஷ்னதங்கா ஆகியவை முக்கியமான மையங்களாகும்.

அங்கீகாரம் 
யுனெஸ்கோ சில்ஹெட்டின் பாரம்பரிய சிதல் பட்டி நெசவுக் கலையை அங்கீகரித்து, மனிதகுலத்தின் அருவமான கலாச்சார பாரம்பரியத்தின் பிரதிநிதி பட்டியலில் சேர்த்துள்ளது.

இதனையும் காண்க 

 நாக்சி காந்தா, துணியிலிருந்து தயாரிக்கப்படும் அலங்கார மெத்தைகள்

மேற்கோள்கள்

வெளி இணைப்புகள் 
 Shital pati of Assam
 Shital pati in Bangladesh
வங்காளதேசப் பண்பாடு
கைவினைப் பொருள்கள்
பொட்டாசியம் டெட்ராகுளோரோ அயோடேட்டு(III)

பொட்டாசியம் டெட்ராகுளோரோ அயோடேட்டு(III) (Potassium tetrachloroiodate(III)) என்பது  KICl4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஓர் ஒருங்கிணைவுச் சேர்மமாக இது வகைப்படுத்தப்படுகிறது. இதன் ஒற்றைநீரேற்றுச் சேர்மம் ஒற்றைச்சரிவச்சு படிக அமைப்பில் P21/n என்ற இடக்குழுவில் மஞ்சள் நிறத்தில் படிகங்களாக உள்ளது.

தயாரிப்பு
அயோடின், பொட்டாசியம் குளோரேட்டு மற்றும் 6 மோல்/லி ஐதரோகுளோரிக் அமிலக் கரைசலில் கரைக்கப்பட்ட 1.5 மோல்/லி பொட்டாசியம் குளோரைடு ஆகியவற்றை வினைபுரியச் செய்து ஒடுக்குதல் வினை, வடிகட்டுதல், வெற்றிட உலர்த்துதல் ஆகிய நடவடிக்கைகள் மூலம் பொட்டாசியம் டெட்ராகுளோரோ அயோடேட்டு(III) சேர்மத்தைப் பெறலாம். இடற்கான வினை::

2 KClO3 + I2 <-> 2 KIO3 + Cl2 
KIO3 + 6 HCl <-> KICl4 + Cl2 + 3 H2O

மேற்கோள்கள்

பொட்டாசியம் சேர்மங்கள்
அயோடின் சேர்மங்கள்
குளோரின்(I) சேர்மங்கள்
கனிம வேதியியல் சேர்மங்கள்
மார் சட்டமன்றத் தொகுதி

மார் சட்டமன்றத் தொகுதி (Marh Assembly constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். மார்,  சம்மு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

சட்டமன்ற உறுப்பினர்கள்

தேர்தல் முடிவுகள்

2014

2024

மேலும் காண்க 

 ஜம்மு

மேற்கோள்கள் 

 

ஜம்மு மாவட்டம்
சம்மு காசுமீர் சட்டப் பேரவை தொகுதிகள்
கோபால்ட்டு(II) அசைடு

கோபால்ட்டு(II) அசைடு (Cobalt(II) azide) என்பது Co(N3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டைகோபால்ட்டு ஆக்டாகார்பனைலுடன் அயோடின் அசைடைச் சேர்த்து வினைபுரியச் செய்து கோபால்ட்டு(II) அசைடு தயாரிக்கப்படுகிறது.

Co2(CO)8 + 4IN3 → 2Co(N3)2 + 8CO + 2I2

இயற்பியல் பண்புகள்
கோபால்ட்(II) அசைடின் நீரிய கரைசல்கள் கரிம கரைப்பான்களுடன் சேர்க்கப்படும் போது இளஞ்சிவப்பு-ஊதாவிலிருந்து நீல நிறத்திற்கு மாறுகிறது. பெரும்பாலான அசைடுகளைப் போலவே, இதுவும் வெடிக்கும் தன்மை கொண்டதாகும்.

மேற்கோள்கள் 

கோபால்ட் சேர்மங்கள்
அசைடுகள்
கனிம வேதியியல் சேர்மங்கள்
தோக்ரா

தோக்ரா (Dhokra) ( டோக்ரா என்றும் உச்சரிக்கப்படுகிறது) என்பது இரும்பு அல்லாத மெழுகு வார்ப்பு நுட்பத்தைப் பயன்படுத்தி செய்யப்படும் ஒரு வார்ப்பு ஆகும். இந்த வகையான வார்ப்பு இந்தியாவில் 4,000 ஆண்டுகளுக்கும் மேலாக பயன்படுத்தப்படுகிறது. இக்கலை இன்றும்  பயன்பாட்டில் உள்ளது. மொகெஞ்சதாரோவில் கிடைத்த நடன மங்கை சிலை தொலைந்து போன மெழுகு கலைப் பொருட்களில் மிகவும் பழமையானது. பழமையான எளிமை, நாட்டுப்புற உருவங்கள் மற்றும் வலிமையான வடிவம் காரணமாக தோக்ரா கைவினைஞர்களின் தயாரிப்புகளுக்கு உள்நாட்டு மற்றும் வெளிநாட்டு சந்தைகளில் அதிக தேவை உள்ளது. தோக்ரா குதிரைகள், யானைகள், மயில்கள், ஆந்தைகள், மதம் சம்பந்தமான உருவங்கள்ள், அளவிடும் கலசங்கள் மற்றும் விளக்கு கலசங்கள் போன்றவை மிகவும் பாராட்டப்படுகின்றன. சீனா, எகிப்து, மலேசியா, நைஜீரியா, நடு அமெரிக்கா போன்ற இடங்களிலும் தாமிர அடிப்படையிலான இவ்வகை மெழுகு நுட்பம் கண்டறியப்பட்டுள்ளது.

தோக்ரா கலையானது, ஒடிசா மற்றும் மேற்கு வங்காளத்தின் தாமர் பழங்குடியினர் பாரம்பரியமாக தயாரிக்கிறார்கள். அவர்களின் இழந்த மெழுகு வார்ப்பு நுட்பம் அவர்களின் பழங்குடியினப் பெயரால் அழைக்கப்படுகிறது. இவர்கள் சார்க்கண்டிலிருந்து மேற்கு வங்காளம் வரை பரவியுள்ளனர். சில நூறு ஆண்டுகளுக்கு முன்பு, மத்திய மற்றும் கிழக்கு இந்தியாவின் தோக்ராக்கள் தெற்கே தமிழ்நாடு வரை மற்றும் வடக்கே ராஜஸ்தான் வரை பயணம் செய்தனர்.

படங்கள்

மேற்கோள்கள்

வெளி இணைப்புகள் 
 Ancient Metal Casting Art of Dhokra at Dwariapur, West Bengal With Subtitles at YouTube
 Lost Wax Process or Dhokra Art of Bastar at YouTube
 Dhokra Art | A rare Bronze age craft | Bastar Art & Handicraft | The Tribal Hermit at YouTube

பஸ்தர் மாவட்டம்
மேற்கு வங்கத்தின் பண்பாடு
வங்காளப் பண்பாடு
பாங்குரா குதிரை

பாங்குரா குதிரை (Bankura horse) என்பது சுடுமண்ணால் செய்யப்படும் ஒரு வகை குதிரை ஆகும். இது இந்தியாவின் மேற்கு வங்காள மாநிலத்தில் உள்ள பாங்குரா மாவட்டத்திலுள்ள பஞ்சமுரா கிராமத்தில் உற்பத்தி செய்யப்படுகிறது. இது “அதன் நேர்த்தியான நிலைப்பாடு மற்றும் அடிப்படை மதிப்புகளின் தனித்துவமான சுருக்கத்திற்காக” பாராட்டப்பட்டது. முதலில் கிராமச் சடங்குகளுக்குப் பயன்படுத்தப்பட்ட இது, இப்போது உலகெங்கிலும் உள்ள ஓவியக் கண்காட்சிகளில் இந்திய நாட்டுப்புறக் கலையின் அடையாளங்களாக அலங்கரிக்கிறது. இது அகில இந்திய கைவினைப் பொருட்களின் சின்னமாகத் திகழ்கிறது.

பாரம்பரியம் 

இந்தியாவில், சுடுமண்ணால் உருவங்கள் உருவாக்கப்படும் மரபுகள் ஆரம்ப காலத்திலிருந்தே காணப்படுகின்றன. பல இந்திய கிராமங்களின் புறநகரில் ஒரு அரச மரம்  இருக்கும். அதன் கீழ் சுடுமண்னால் செய்யப்பட்ட ஒரு விலங்கு உருவங்கள் இருக்கும். கிராம மக்களின் விருப்பங்களை நிறைவேற்றுவதற்கான அடையாளங்களாக அவை உள்ளன. நவீன உலக சந்தையின் வணிகத் தேவைகளைப் பூர்த்தி செய்வதற்காக, கிராமப்புற குயவர் பெரும்பாலும் பாரம்பரிய கிராமப்புற கருத்தாக்கத்தங்களை நகர்ப்புற சுவைகளுடன் இணைத்து சுடுமண் கலையின் துண்டுகளைக் காட்டுகிறார்.

பஞ்ச்முரா, ராஜாகிராம், சோனாமுகி மற்றும் அமீர்பூர் ஆகிய இடங்களில் சுடுமண் குதிரைகள் மற்றும் யானைகள் உற்பத்தி செய்யப்படுகின்றன. ஒவ்வொரு இடமும் அதன் சொந்த உள்ளூர் பாணியைக் கொண்டுள்ளது. பஞ்ச்முரா பாணி மட்பாண்டங்கள் நான்கு வகைகளிலும் மிகச்சிறந்ததாக கருதப்படுகின்றன.

புவியியல் குறியீடு 
பாங்குரா குதிரை மேற்கு வங்காளத்தின் புவியியல் சார்ந்த குறியீடுகளின் கீழ் பதிவு செய்யப்பட்டுள்ளது. இது 28 மார்ச் 2018 அன்று ‘பாங்குரா பஞ்ச்முரா சுடுமண் கைவினைப்பொருள்’ என்று பெயரிடப்பட்டது.

பாங்குரா குதிரை காட்சியகம்

மேற்கோள்கள் 

 

மேற்கு வங்கத்தின் பண்பாடு
நாகூர் சாகுல் அமீது

நாகூர் சாகுல் அமீது (Nagore Shahul Hamid)  தமிழ்நாட்டைச் சேர்ந்த ஒரு ஆன்மீக துறவியும், இசுலாமிய போதகரும் காதிரிய்யா என்ற இஸ்லாமிய சூபி சிந்தனைப்பிரிவைத் தோற்றுவித்த இஸ்லாமிய அறிஞரான அப்துல் காதிர் அல்-ஜிலானியின் 13வது தலைமுறை வழித்தோன்றலும் ஆவார். இவரது இளைப்பாறும் இடம் இந்தியாவின் தமிழ்நாட்டின் நாகூரில் நாகூர் தர்கா என்ற பெயரில் அமைந்துள்ளது.

இளமை வாழ்க்கை 
உத்தரப்பிரதேசத்தின் பிரதாப்கர் மாவட்டத்திலுள்ள மாணிக்பூரில் சையத் ஹசன் குத்துஸ் பாபா காதிரி மற்றும் பீபி பாத்திமா ஆகியோருக்கு சாகுல் அமீது பாதுஷா காத்ரி பிறந்தார். முகமது கௌஸின் வழிகாட்டுதலின் கீழ் குவாலியரில் இசுலாமியக் கல்வியைப் பெற்றார். மக்காவிற்கு புனித யாத்திரை மேற்கொள்ள மாலைத்தீவு, இலங்கை மற்றும் தமிழ்நாட்டிற்குச் சென்றார். ஒரு எளிய மற்றும் புனிதமான வாழ்க்கையை நடத்தினார். ஆனால் இவரை பின்பற்றுபவர்கள் இவருக்கு நாகூர் ஆண்டவர் என்ற பெயரைக் கொடுத்து நிறைய அற்புதங்களைச் செய்ததாக நம்புகிறார்கள். இவர் மீரா சாஹிப் என்றும் அழைக்கப்பட்டார்.

தர்காக்கள் 
பினாங்கு (மலேசியா ) மற்றும் சிங்கப்பூர் ஆகிய இடங்களில் இவரது நினைவாக கட்டப்பட்ட பிற தர்க்காக்களும் உள்ளன. சிங்கப்பூர் தர்கா கி. பி. 1827 மற்றும் 1830 ஆம் ஆண்டுகளில் கட்டப்பட்டு தேசிய நினைவுச்சின்னமாக அறிவிக்கப்பட்டுள்ளது. சிங்கப்பூரில் உள்ள சுலியாவில் உள்ள மஸ்ஜித் ஜேம் மற்றும் பினாங்கில் உள்ள கேரமத் தாதா கோயா ஆகியவற்றுடன் மேற்கூறிய ஆலயங்கள் நாகூர் தர்காவின் பாணியால் ஈர்க்கப்பட்டுள்ளன.

மேற்கோள்கள்

கூடுதல் ஆதாரங்கள் 

.
.
.
.
.
.
.

இசுலாமிய மெய்யியலாளர்கள்
சூபி அறிஞர்கள்
அக்னூர் சட்டமன்றத் தொகுதி

அக்னூர் சட்டமன்றத் தொகுதி (Akhnoor Assembly constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். அக்னூர், சம்மு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

சட்டமன்ற உறுப்பினர்கள்

தேர்தல் முடிவுகள்

2014

2024

மேலும் காண்க 
 அக்னூர்

மேற்கோள்கள் 

 

ஜம்மு மாவட்டம்
சம்மு காசுமீர் சட்டப் பேரவை தொகுதிகள்
குர்சித் அகமது

குர்சித் அகமது (Khurshied Ahmed) என்பவர் சம்மு காசுமீரைச் சேர்ந்த இந்திய அரசியல்வாதி ஆவார். மாகோரில் பள்ளிக் கல்வியினை முடித்த குர்சித் அகமது, லுதியானாவில் உள்ள ஏஎம்ஐசியில் இளநிலை தொழில்நுட்பக் கல்வியினை முடித்துள்ளார். இவர் 2024ஆம் ஆண்டு நடைபெற்ற சம்மு காசுமீர் சட்டப் பேரவைத் தேர்தலில் குலாப்கர் சட்டமன்றத் தொகுதியில் ஜம்மு-காஷ்மீர் தேசிய மாநாட்டுக் கட்சியின் சார்பில் போட்டியிட்டு வெற்றி பெற்று சட்டமன்ற உறுப்பினராக உள்ளார்.

மேலும் காண்க 

 2024 சம்மு காசுமீர் சட்டப்பேரவைத் தேர்தல்
 சம்மு காசுமீர் சட்டப் பேரவை

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
பாசுபரசு ஈராக்சைடு

பாசுபரசு ஈராக்சைடு (Phosphorus dioxide) என்பது PO2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இயங்குறுப்பான இது பாசுபரசின் வாயுநிலை ஆக்சைடாகும். பாசுபரசு மற்றும் பாசுபீனின் ஒளிரும் வேதியியல் தன்மையில் பாசுபரசு ஈராக்சைடு பங்கு வகிக்கிறது. பாசுப்பேட்டுகளை அதிக வெப்பநிலைக்கு சூடாக்கும்போது இச்சேர்மம் உற்பத்தி செய்யப்படுகிறது.

அடி நிலையில் மூலக்கூறு நைட்ரசன் டை ஆக்சைடு போல இது வளைந்திருக்கும். ஆனால் கிளர் நிலையில் நேர்கோட்டு அமைப்பில் உள்ளது.

மேற்கோள்கள் 

தனி உறுப்புகள்
கனிமவேதியியல் பாசுபரசு சேர்மங்கள்
ஆக்சைடுகள்
வண்டித்தாவளம்

வண்டித்தாவளம் (Vandithavalam) என்பது இந்தியாவின், கேரளாத்தின்  பாலக்காடு மாவட்டத்தில் உள்ள ஒரு சிற்றூர். இது பெருமாட்டி கீராம ஊராட்சிக்கு  உட்பட்ட ஊர்களில் ஒன்றாகும்.

வண்டித்தாவளம் முந்தைய  கொச்சின் இராச்சியத்துக்கு உட்பட்ட ஒரு சிற்றூர் ஆகும். ஆனால் கேரள மாநில உருவாக்கப்பட்டப் பிறகு   பாலக்காடு மாவட்டத்துடன் சேர்க்கப்பட்டது.

வண்டித்தாவளம்  மேற்கு தொடர்ச்சி மலை அடிவாரத்தில் பரம்பிக்குளம் வனவிலங்கு சரணாலயத்திற்கு அருகில் அமைந்துள்ளது. வண்டித்தாவளம் ஊரானது பாரதபுழா ஆற்றினால்  வளம் பெற்ற வேளாண் நிலங்களைக் கொண்டுள்ளது.

வண்டித்தாவலம்  பாலக்காட்டுக் கணவாயில் அமைந்துள்ளது. இதனால் வரலாற்று ரீதியாக அண்டை மாநிலமான  தமிழ்நாட்டுடன் நாடுகளிலிருந்து போக்குவரத்து  தொடர்பில் உள்ளது. வண்டித்தாவளம் பயணிகள் ஓய்வெடுக்கும் இடமாக விளங்கியது, இதனால் இது வண்டித்தாவளம் என்ற பெயர் பெற்றது. இது வண்டி + தாவளம் ஆகிய சொற்களின் சேர்க்கையாகும் தாவளம் என்பது மலையாளத்திலும், தமிழிலும் தங்குமிடம் என்பது பொருளாகும்.

வண்டித்தாவளம் பாலக்காட்டிலிருந்து 17 கி. மீ தொலைவிலும்,  பொள்ளாச்சியிலிருந்து 30 கி. மீ. தொலைவிலும் அமைந்துள்ளது.

மக்கள்தொகை 
 இந்திய மக்கள் தொகை கணக்கெடுப்பின்படி, வண்டித்தாவளத்தின் மக்கள் தொகை 12,160 ஆகும். அதில் ஆண்கள் 6,006 பேரும், பெண்கள் 6,154 பேரும் உள்ளனர்.

மேற்கோள்கள் 

Coordinates on Wikidata
பாலக்காடு மாவட்டத்திலுள்ள கிராமங்கள்
மியான் மெகர் அலி

மியான் மெகர் அலி (Mian Mehar Ali) சம்மு காசுமீரைச் சேர்ந்த இந்திய அரசியல்வாதி ஆவார். சம்மு காசிமீரில் கங்கானை இருப்பிடமாகக் கொண்ட மியான் மெகர் அலி இந்திரா காந்தி திறந்தநிலை தேசியப் பல்கலைக்கழகத்தில் இளங்கலைப் பட்டம் பெற்றுள்ளார். இவர் 2024ஆம் ஆண்டு அக்டோபர் மாதம் நடைபெற்ற சம்மு காசுமீர் சட்டமன்றத் தேர்தலில் ஜம்மு-காஷ்மீர் தேசிய மாநாட்டுக் கட்சியின் சார்பில் கங்கன் சட்டமன்றத் தொகுதியில் போட்டியிட்டுச் சட்டமன்ற உறுப்பினர் ஆனார்.

மேலும் காண்க 

 2024 சம்மு காசுமீர் சட்டப்பேரவைத் தேர்தல்
 சம்மு காசுமீர் சட்டப்பேரவை

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
சம்ப் சட்டமன்றத் தொகுதி

சாம்ப் சட்டமன்றத் தொகுதி (Chhamb Assembly constituency) என்பது இந்தியாவின் வடக்கு மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். சம்ப்,  சம்மு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

சட்டமன்ற உறுப்பினர்கள்

மேற்கோள்கள் 

 

ஜம்மு மாவட்டம்
சம்மு காசுமீர் சட்டப் பேரவை தொகுதிகள்
அகளி மலை

அகளி மலை (அட்டப்பாடி மலை) என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு சிறிய பழங்குடி ஊரும், மலை வாழிடமும் ஆகும்.  இது மல்லேஸ்வரன் முகட்டின் அடிவாரத்தில் உள்ளது. மேலும் இது அமைதிப் பள்ளத்தாக்கு தேசியப் பூங்காவின் எல்லையில்  அட்டப்பாடி வனச் சரகத்தில் அமைந்துள்ளது.

மேற்கோள்கள்

வெளி இணைப்புகள் 

பாலக்காடு மாவட்டத்திலுள்ள கிராமங்கள்
Coordinates on Wikidata
மல்லேஸ்வரன் முடி

மல்லேஸ்வரன் முடி (മല്ലേശ്വരന്‍ മുടി) என்பது இந்தியாவின், கேரளத்தின், பாலக்காடு மாவட்டத்தில் அட்டப்பாடி பழங்குடி வட்டத்தில், அட்டப்பாடி வனச்சரகத்தில் உள்ள ஒரு உயர்ந்த மலை முகடாகும். இந்த முகடு 1,664 மீட்டர் உயரம் கொண்டது. இது மேற்குத் தொடர்ச்சி மலையில்,  அகளி மலைகளில் அமைந்துள்ளது.

மல்லேஸ்வரன் கோயிலில் மகாசிவராத்திரி கொண்டாடப்படுகிறது. இந்த சிகரத்தை பழங்குடியினர் மிகுந்த பக்தியுடன் பெரிய சிவ லிங்கமாக கருதி வழிபடுகின்றனர்.

மேற்கோள்கள் 

கேரள மலைகள்
பாலக்காடு மாவட்டம்
நிசாம் உதின் பட்

நிசாம் உதின் பட் (Nizam Uddin Bhat) என்பவர் இந்திய அரசியல்வாதியும் சம்மு காசுமீர் சட்டமன்ற உறுப்பினரும் ஆவார். இவர் சம்மு காசுமீர் சட்டப் பேரவைக்கு அக்டோபர் 2024ஆம் ஆண்டு நடைபெற்ற தேர்தலில் பந்திபோரா சட்டமன்றத் தொகுதியில் போட்டியிட்டு வெற்றி பெற்றார். இவர் இந்திய தேசிய காங்கிரசு கட்சியினைச் சேர்ந்தவர்.

மேலும் காண்க 

 2024 சம்மு காசுமீர் சட்டப்பேரவைத் தேர்தல்
 சம்மு காசுமீர் சட்டப்பேரவை

மேற்கோள்கள் 

வாழும் நபர்கள்
சம்மு காசுமீர் சட்டமன்ற உறுப்பினர்கள் 2024-2029
சொளகத் உசேன் காநி

சொளகத் உசேன் காநி (Showkat Hussain Ganie) என்பவர் ஓர் இந்திய அரசியல்வாதியும் சம்மு காசுமீர் சட்டப் பேரவை உறுப்பினரும் ஆவார். இவர் ஜம்மு-காஷ்மீர் தேசிய மாநாட்டுக் கட்சியின் உறுப்பினர் ஆவார். காநி, ஜம்மு காஷ்மீர் தேசிய மாநாட்டுக் கட்சியின் சார்பில் அக்டோபர் 2024-ல் நடைபெற்ற சம்மு காசுமீர் சட்டப் பேரவைத் தேர்தலில் ஜைனாபோரா சட்டமன்றத் தொகுதியில் போட்டியிட்டு வெற்றி பெற்றார்.

மேலும் காண்க 

 2024 சம்மு காசுமீர் சட்டப்பேரவைத் தேர்தல்
 சம்மு காசுமீர் சட்டப்பேரவை

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
அகளி, பாலக்காடு

அகளி (Agali, Palakkad) என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு சிற்றூராகும்  இது அகளி கிராம ஊராட்சிக்கு உட்பட்ட சிற்றூர்.

அமைதிப் பள்ளத்தாக்கு தேசியப் பூங்கா 
அகளி ஊருக்கு அருகில்  அமைதிப் பள்ளத்தாக்கு தேசியப் பூங்கா உள்ளதால் இங்கிருந்து பூங்காவுக்கு விரைவில் செல்லமுடியும். அதற்கு வசதியாக அகளி ஊரில்  மூன்று தங்கும் விடுதிகளும், பல குடில்களும் உள்ளன. ஏனெனில் இந்த ஊர்  பூங்காவிலிருந்து 16 கிலோமீட்டர் தொலைவில் உள்ளதால், அமைதிப் பள்ளத்தாக்குக்கு வரும் சுற்றுலாப் பயணிகளுக்கு ஏற்ற இடமாக உள்ளது.

மக்கள்வகைப்பாடு 
2011 இந்திய மக்கள் தொகை கணக்கெடுப்பின்படி, அகளி கிராமத்தின் மக்கள் தொகை 22,327 ஆகும். இதில் ஆண்களின் எண்ணிக்கை 11,239 என்றும், பெண்களின் எண்ணிக்கை 11,088 என்றும் உள்ளது. இப்பகுதி 76 கி. மீ.2 பரப்பளவில் பரவியுள்ளது. ஈரில் 0-6 வயதுக்குட்பட்ட குழந்தைகளின் எண்ணிக்கை 2,346 ஆகும், அதில் 1,195 பேர் ஆண் பிள்ளைகளாகவும், 1,151 பேர் பெண் பிள்ளைகளாகவும் உள்ளனர். அகளி கிராமத்தின் எழுத்தறிவு 79.9% ஆகும். இது கேரளத்தின் சராசரி எழுத்தறிவான 94% ஐ விட குறைவாகும். ஊரில் எழுத்தறிவு பெற்றவர்களில்  ஆண்  84.2% என்றும், பெண்கள் 75.5% என்றும் உள்ளனர்.

அகளி கிராம ஊராட்சியின் மொத்த மக்கள் தொகை 34,941 ஆகும். ஊராட்சியின் பரப்பளவு 153 கி. மீ.2  உள்ளது. ஊராட்சியின் மக்கள் தொகையில்  ஆண்கள் 17,393 பேரும், பெண்கள் 17,548 பேரும் உள்ளனர். ஊராட்சி எல்லையில் 8,695  குடும்பங்கள் வாழ்கின்றன. அகளி ஊராட்சியில் அகளி, கல்லாமலை என இரண்டு வருவாய் கிராமங்களுக்கு மேல்  உள்ளன. ஊராட்சியில்  0-6 வயதுக்குட்பட்டவர்களின் எண்ணிக்கை 3,786 ஆகும். அகளி கிராம ஊராட்சியின் மொத்த கல்வியறிவு 82.7% ஆகும்.

போக்குவரத்து 
கேரளத்தின் மண்ணார்க்காட்டில் இருந்து அகளி 38  கி. மீ. தொலைவில் உள்ளது. தமிழக எல்லையில் உள்ள ஆனக்கட்டி என்ற சிறிய நகரம் அகளியிலிருந்து 18  கி.மீ. தொலைவில் உள்ளது. ஆனைக்கட்டியிலிருந்து பேருந்துகள் ஆனைக்கட்டி-மன்னார்காடு சாலை வழியாக அகலிக்கு வரும் தொலைவு 18 கி.மீ ஆகும்.

அட்டப்பாடியில் அனைத்து நிறுத்தங்களிலும் போக்குவரத்துக்கான QR குறியீடுகள் உள்ளன. இந்த திட்டத்தை மக்கள் ராஜா புரொடக்சன்ஸ் அறிமுகப்படுத்தியுள்ளது..

மேற்கோள்கள் 

பாலக்காடு மாவட்டத்திலுள்ள கிராமங்கள்
Coordinates on Wikidata
தாமிரம்(I) அசைடு

தாமிரம்(I) அசைடு (Copper(I) azide) என்பது CuN3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தாமிரம் நேர்மின் அயனியும் ()அசைடு எதிர்மின் அயனியும் () சேர்ந்து இச்சேர்மம் உருவாகிறது.

பண்புகள்
குறைந்த சுற்றுச்சூழல் செலவைக் கொண்ட முறைகளைப் பயன்படுத்தி அதிக ஆற்றல் கொண்ட பொருட்களைத் தயாரிப்பதில் தாமிரம்(I) அசைடு பயன்படுத்தப்படுகிறது. இந்த தயாரிப்புகள் நைட்ரசன் அதிகமுள்ள மற்றும் ஆக்சிசன் இல்லாத அமைப்புகளைப் பயன்படுத்தி முடிக்கப்பட்டன.  பெரும்பாலான அசைடுகளைப் போலவே  தாமிரம்(I) அசைடும்  வெடிக்கும் தன்மை கொண்டது.

தாமிரம்(I) அசைடு, தாமிரம்(I) வினையூக்கியாக செயல்படும் அசைடு-ஆல்க்கைன் வளையக்கூட்டு வினைகளில் வினையூக்கம் செய்யப் பயன்படுகிறது.

மேற்கோள்கள் 

செப்பு சேர்மங்கள்
அசைடுகள்
கனிம வேதியியல் சேர்மங்கள்
(தெர்பிரிடின்)ருத்தேனியம் முக்குளோரைடு

(தெர்பிரிடின்)ருத்தேனியம் முக்குளோரைடு ((Terpyridine)ruthenium trichloride) என்பது C15H11Cl3N3Ru  என்ற மூலக்கூற்று வாய்ப்பாட்டால் விவரிக்கப்படும் ஓர் ஒருங்கிணைவுச் சேர்மமாகும். RuCl3(தெர்பி) என்று சுருக்கமாகவும் இவ்வாய்ப்பாட்டை எழுதலாம். வாய்ப்பாட்டிலுள்ள தெர்பி என்பது தெர்பிரிடினைக் குறிக்கிறது. பழுப்பு நிறத்துடன் பாரா காந்தப்பண்பு கொண்டதாக இச்சேர்மம் காணப்படுகிறது. ருத்தேனியத்தின் மற்ற அணைவுச் சேர்மங்கள் தயாரிப்பதற்கு இச்சேர்மம் முன்னோடிச் சேர்மமாகப் பயன்படுகிறது. முக்கியமாக குளோரைடு ஈந்தணைவிகளை மாற்றுவதன் மூலம் பிற அணைவுகளைத் தயாரிக்கமுடியும். (தெர்பிரிடின்)ருத்தேனியம் முக்குளோரைடு எண்முக வடிவவியலைக் கொண்டுள்ளது.  இந்த ஒருங்கிணைவுச் சேர்மம் முதன்முதலில் 1980 ஆம் ஆண்டில் முதன்முறையாக அறிவிக்கப்பட்டது.  எத்தனாலில் கரைக்கப்பட்ட ருத்தேனியம் முக்குளோரைடுடன் தெர்பிரிடைனைக் கலந்து, மீள்  நிலைமைகளுக்கு சூடாக்குவதன் மூலம் இது தயாரிக்கப்பட்டது. பிற்கால செயற்கை தயாரிப்பு முறையில் தெர்பிரிடினின் இருமெத்தில்பார்மமைடு கரைசலுடன் ருத்தேனியம் முக்குளோரைடைச் சேர்த்து  சூடாக்குவதன் மூலம் இதேபோன்ற அணுகுமுறையைப் பயன்படுத்துகிறது.

மேற்கோள்கள் 

குளோரோ ஒருங்கிணைவுச் சேர்மங்கள்
பிரிடின் ஒருங்கிணைவுச் சேர்மங்கள்
ருத்தேனியம்(III) சேர்மங்கள்
மேல் மூழியாறு அணை

மேல் மூழியாறு அணை (Upper Moozhiyar Dam) என்பது இந்தியாவின் கேரளாவின் பத்தனம்திட்டா மாவட்டத்தில் உள்ள சீதத்தோடு கிராமத்தில் மூழியாறு ஆற்றின் குறுக்கே கட்டப்பட்ட ஒரு மண் அணை ஆகும். இந்த அணை சபரிகிரி விரிவாக்கத் திட்டத்தின் ஒரு பகுதியாகக் கட்டப்பட்டது. இந்த ஆறு கக்கி நீர்த்தேக்கத்தின் தெற்குப் பகுதியில் அமைந்துள்ளது. இது ஒரு கட்டுக்கரை அணையாகும். சபரிகிரி நீர்மின் திட்டம் (340 மெகாவாட்) கேரளாவின் இரண்டாவது பெரிய நீர்மின் திட்டமாகும். இது பத்தனம்திட்டா மாவட்டத்தில் அமைந்துள்ளது. பம்பை ஆற்றின் துணை ஆறான மூழியாறு ஆற்றின் மேல் பகுதிகளை ஒரு சுரங்கப்பாதை வழியாகக் கக்கி-அனதோடு நீர்த்தேக்கத்திற்கு நீரைத் திருப்பி விடுவதற்காக இந்த அணை கட்டப்பட்டது. சேமிப்பகத்தின் உபரியான நீர் பாறை மேல் வெட்டப்பட்ட கசிவுப்பாதையின் வழியே செல்கிறது. இது மூழியாறு ஆற்றுக்குச் செல்கிறது. இரன்னி, கோன்னி, கோழஞ்சேரி, திருவல்லா, செங்கன்னூர், குட்டநாடு, மாவேலிக்கரை மற்றும் கார்த்திகப்பள்ளி ஆகிய வட்டங்கள் வழியாக நீர் பாய்கிறது. இதன் அருகிலுள்ள நகரம் வண்டிப் பெரியாறு ஆகும் .

விவரக்குறிப்புகள் 

 அட்சரேகை: 9°17′′00′′வ
 தீர்க்கரேகை: 77°08′00′′கி
 ஊராட்சி: சீதத்தோடு
 கிராமம்: சீதத்தோடு
 மாவட்டம்: பத்தனம்திட்டா
 ஆற்றுப் படுகை: பம்பை
 ஆறு: மூழியாறு
 அணையிலிருந்து நீர் செல்லுமிடம்: மூழியாறு

அணை அம்சங்கள் 

 அணையின் வகை: மண்
 வகைப்பாடு: நடுத்தர உயரம்
 அதிகபட்ச நீர்மட்டம்: EL 985.00 மீ 
 முழு நிலை: EL 983.00 மீ
 அதிகபட்ச நீர் சேமிப்பு: 0.035 மிமீ 3
 ஆழமான அடித்தளத்திலிருந்து உயரம்: 
 நீளம்:  
 நீர்க்கசிவு பாதை: தட்டையானது, கட்டற்றது
 நிறைவு ஆண்டு: 1979
 முகடு[ நம்பமுடியாத ஆதாரம்? ] நிலை: 983.00 மீ
 திட்டத்தின் பெயர்: சபரிகிரி நீர்மின் திட்டம்
 திட்டத்தின் நோக்கம்: நீர் மின்சாரம்
 திட்டத்தின் நிறுவப்பட்ட திறன்: 340 மெகாவாட்

மேற்கோள்கள் 

கேரள அணைகள்
மும்பை அடல் பாலம்

அடல் சேது அல்லது  மும்பை துறைமுக இணைப்புப் பாலம் (Mumbai Trans Harbour Link) இதனை அதிகாரப்பூர்வமாக அடல் பிகாரி வாச்பாய் சேவ்ரி-நவ சேவா அடல் சேது என அழைப்பர். முன்னாள் இந்தியப் பிரதமர் அடல் பிகாரி வாச்பாய் நினைவாக இந்த கடல் பாலத்திற்கு அடல் சேது எனப்பெயரிடப்பட்டுள்ளது. 21.8 கிலோ  மீட்டர் நீளம் கொண்ட இக்கடல் பாலம் மும்பை மற்றும் நவி மும்பையை 20 நிமிடங்களில் இணைக்கிறது. அடல் பாலம் ஆறு வரிசைகளில் வண்டி செல்ல முடியும்.  ஒவ்வொரு திசைக்கும் 3 வரிசைகள் ஒதுக்கப்பட்டுள்ளது. அரபிக் கடல் மீது நிறுவப்பட்ட கடல் பாலமான அடல் சேது விரைவுப் பாலத்தை 24 ஏப்ரல்2018 அன்று இந்தியப் பிரதமர் நரேந்திர மோதி  துவக்கி வைத்தார்.இது உலகின் 12வது நீளமான கடல் பாலம் ஆகும்.  

இப்பாலம் தெற்கு மும்பையில் உள்ள சேவ்ரி பகுதியில் தொடங்கி,  எலிபெண்டா தீவுக்கு வடக்கே தானே கடற்கழியைக் கடந்து நவி மும்பையின் ஊரண் தாலுகாவில் உள்ள ஜவஹர்லால் நேரு துறைமுகம் அருகே சிர்லே பகுதியில் முடிகிறது. அடல் பாலம், கிழக்கில்  மும்பை-புனே விரைவு நெடுஞ்சாலையையும், மேற்கில் மும்பை கடற்கரை சாலையையும் இணைக்கிறது. அவசரகால வழிகளுடன், 6 வரிசைகள் கொண்ட இக்கடல் பாலம்  27 மீட்டர் அகலம் கொண்டது. 

இதன் மொத்த திட்டச் செலவு   என மதிப்பிடப்பட்டுள்ளது. இக்கடல் பாலம் வழியாக ஒரு நாளைக்கு 70,000 வாகனங்கள் செல்கிறது. ஏப்ரல் 2018ல் இப்பாலத்தின் பணி துவக்கப்பட்டது.

இதனையும் காண்க
 மும்பை பெருநகரப் பகுதி

மேற்கோள்கள்

மும்பை
திருவிதாங்கூர் இல்லம்

திருவிதாங்கூர் இல்லம் (Travancore House) இந்தியாவின் புது தில்லியில் அமைந்துள்ள திருவிதாங்கூர் மகாராசாவின்  முன்னாள் இல்லமாகும். திருவிதாங்கூர் அரண்மனை என்றும் இது அழைக்கப்படுகிறது.  கத்தூரிபா காந்தி சாலையில் இந்த அரண்மனை அமைந்துள்ளது.

வரலாறு. 
திருவிதாங்கூர் இல்லம் 1930 ஆம் ஆண்டில் கட்டப்பட்டது. கட்டிடக்கலை அமைப்பு ஓர் எளிய பட்டாம்பூச்சி பங்களா ஆகும். புது தில்லியில்  உள்ள பெரிய இளவரச இல்லங்களுக்கு  இவ்வில்லம் அசாதாரணமானது ஆகும்.

இந்த கட்டிடம் புது தில்லி நகராட்சி மன்றத்தால் பாரம்பரிய கட்டிடமாக வகைப்படுத்தப்பட்டுள்ளது. இந்த பாரம்பரிய கட்டிடத்தை கலாச்சார வளாகமாக மாற்றுவதே கேரள அரசின்  முயற்சியாகும். இத்திட்டத்தின் ஒரு பகுதியாக, திருவிதாங்கூர் மாளிகையில் ஒரு கலைக்கூடம் அமைக்கப்பட்டுள்ளது. இது கேரளா  இல்லத்தின் ஆதரவின் கீழ் நடத்தப்படுகிறது. அங்கு பல அலுவலகங்கள் உள்ளன.

மேலும் காண்க 
 கொச்சின் இல்லம்

மேற்கோள்கள்

மேலும் வாசிக்க

வெளி இணைப்புகள் 
 
 http://www.delhievents.com/2009/11/travancore-palace.html
 திருவிதாங்கூர் இல்லத்தின் படம்
திருவிதாங்கூர் நாடு
தில்லியில் உள்ள கட்டிடங்கள்
ரசௌரி சட்டமன்றத் தொகுதி

ரசௌரி சட்டமன்றத் தொகுதி (Rajouri Assembly constituency) இந்தியா சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். ரசௌரி,  அனந்த்நாக்-ரசௌரி மக்களவைத் தொகுதிக்கு  உட்பட்ட ஓர்  சட்டமன்றத் தொகுதியாகும்.

தேர்தல் முடிவுகள்

2014
2014 இல் நடைபெற்ற சம்மு காசுமீர் சட்டப் பேரவைத் தேர்தலில் சம்மு காசுமீர் மக்களின் சனநாயக கட்சி வேட்பாளர் கமர் உசைன் 26,954 வாக்குகள் பெற்று வெற்றி பெற்றார்.பாரதிய சனதா கட்சி வேட்பாளர் சவுத்ரி தாலிப் உசேன் 24,464 வாக்குகளும், இந்திய தேசிய காங்கிரஸ் வேட்பாளர் சபீர் அகமது கான் 24,296 வாக்குகளும், சம்மு காசுமீர் தேசிய மாநாட்டு கட்சி  வேட்பாளர் மிர்சா அப்துல் ரசித் 4,888 வாக்குகளும் பெற்றனர்.

2024
2024 நடைபெற்ற சம்மு காசுமீர் சட்டப் பேரவைத் தேர்தலில் இந்திய தேசிய காங்கிரஸ் கட்சி வேட்பாளர் இப்த்கார் அகமது 28923 வாக்குகள் பெற்று வெற்றி பெற்றார்.

மேலும் காண்க 
 ரசௌரி

மேற்கோள்கள் 

 

ராஜவுரி மாவட்டம்
சம்மு காசுமீர் சட்டப் பேரவை தொகுதிகள்
புதல் சட்டமன்றத் தொகுதி

புதல் சட்டமன்றத் தொகுதி (Budhal Assembly constituency) என்பது இந்தியாவின் வடமாநிலமான சம்மு காசுமீரின் சம்மு-காஷ்மீர் சட்டப் பேரவையில் உள்ள  90 தொகுதிகளில் ஒன்றாகும்.புதல், அனந்த்நாக்-ரசௌரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

தேர்தல் முடிவுகள்
2024 இல் நடைபெற்ற சம்மு காசுமீர் சட்டப் பேரவைத் தேர்தலில் சம்மு காசுமீர் தேசிய மாநாட்டு கட்சி வேட்பாளர் சாவைத் இக்பால் 42043 வாக்குகள் பெற்று வெற்றிபெற்றார்.

மேற்கோள்கள் 

 

சம்மு காசுமீர் சட்டப் பேரவை தொகுதிகள்
மெந்தர் சட்டமன்றத் தொகுதி

மெந்தர் சட்டமன்றத் தொகுதி (Mendhar Assembly constituency) என்பது இந்தியா வடமாநிலமான  சம்மு-காசுமீரின்  சம்மு காசுமீர் சட்டப் பேரவையில்  உள்ள 90 தொகுதிகளில்  ஒன்றாகும். மெந்தர் , அனந்த்நாக்-ரசௌரி தொகுதிக்கு உட்பட்ட ஓர் சட்டமன்றத் தொகுதியாகும்.

தேர்தல் முடிவுகள்

2014
2014 இல் நடைபெற்ற சம்மு காசுமீர் சட்டப் பேரவைத் தேர்தலில் சம்மு காசுமீர் தேசிய மாநாட்டு கட்சி  வேட்பாளர் சாவேத் அகமது ராணா 31,186 வாக்குகள் பெற்று வெற்றி பெற்றார். சம்மு காசுமீர் மக்களின் சனநாயக கட்சி வேட்பாளர் முகமது மரூப் கான் 22,161 வாக்குகளும், இந்திய தேசிய காங்கிரஸ் வேட்பாளர் முர்தாசா அகமது கான் 7,255 வாக்குகளும், பாரதிய சனதா கட்சி வேட்பாளர் சுல்பிகார் உசேன் கான்  1,472 வாக்குகளும் பெற்றனர்.

2024
2024 நடைபெற்ற சம்மு காசுமீர் சட்டப் பேரவைத் தேர்தலில் சம்மு காசுமீர் தேசிய மாநாட்டு கட்சி வேட்பாளர் சாவேத் அகமது ராணா 32176 வாக்குகள் பெற்று வெற்றிபெற்றார்.

மேற்கோள்கள்

 

பூஞ்ச் மாவட்டம், இந்தியா
சம்மு காசுமீர் சட்டப் பேரவை தொகுதிகள்
பூஞ்ச் கவேலி சட்டமன்றத் தொகுதி

பூஞ்ச் கவேலி சட்டமன்றத் தொகுதி (Poonch Haveli Assembly constituency) என்பது இந்தியா வடமாநிலமான  சம்மு-காசுமீரின் சம்மு காசுமீர் சட்டமன்றத்தில் உள்ள 90 தொகுதிகளில் ஒன்றாகும். பூஞ்ச் கவேலி,அனந்த்நாக்-ரசௌரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

தேர்தல் முடிவுகள்

2014
2014 இல் நடைபெற்ற சட்டமன்ற தேர்தலில் சம்மு காசுமீர் மக்களின் சனநாயக கட்சி வேட்பாளர் சா முகமது தந்த்ரே 19,488 வாக்குகள் பெற்று வெற்றி பெற்றார்.சம்மு காசுமீர் தேசிய மாநாட்டு கட்சி  வேட்பாளர் ஐசாசு அகமது சான் 15,976 வாக்குகளும் , சுயேச்சை வேட்பாளர் சவுத்ரி அப்துல் கானி 15,110 வாக்குகளும், பாரதிய சனதா கட்சி வேட்பாளர் பிரதீப் சர்மா 11,292 வாக்குகளும் பெற்றனர்.

2024 
2024 நடைபெற்ற சம்மு காசுமீர் சட்டப் பேரவைத் தேர்தலில் சம்மு காசுமீர் தேசிய மாநாட்டு கட்சி  வேட்பாளர் அசாசு அகமது சான் 41807 வாக்குகள் பெற்று வெற்றிபெற்றார்.

மேற்கோள்கள் 

 

பூஞ்ச் மாவட்டம், இந்தியா
சம்மு காசுமீர் சட்டப் பேரவை தொகுதிகள்
தமிழ்நாடு இல்லம்

தமிழ்நாடு இல்லம் (Tamil Nadu House) என்பது புது தில்லியில் உள்ள  தமிழ்நாடு அரசின் விருந்தினர் மாளிகை ஆகும். தமிழ்நாடு மாளிகையில் வைகை-தமிழ்நாடு இல்லம், பொதிகை-தமிழ்நாடு இல்லம்  என இரண்டு வளாகங்கள் உள்ளன. இந்த வளாகத்தில் வணிக மையம், உடற்பயிற்சி மையம், விளையாட்டரங்கம் போன்றவை உள்ளன. வைகை தமிழ்நாடு இல்லத்தில் 49 அறைகளும், பொதிகை தமிழ்நாடு இல்லத்தில் 73 அறைகளும் உள்ளன.

முதல் வளாகமான  வைகை-தமிழ்நாடு இல்லம் 1962 ஆம் ஆண்டு கட்டப்பட்டது. இது முதலில் 'மெட்ராஸ் ஹவுஸ்'என்று அழைக்கப்பட்டது. இது  சாணக்கியபுரியில், கௌடில்ய மார்க்கில் எண்.6 இல் அமைந்துள்ளது. இது சுமார் 1.757 ஏக்கர் நிலப்பரப்பில் அமைந்துள்ளது. இதன் அருகிலுள்ள கட்டடங்களாக குஜராத் பவன், அருணாச்சல பவன் ஆகியவை உள்ளன.

இரண்டாவது வளாகமான தொதிகை-தமிழ்நாடு இல்லம் சாணக்யபுரி, திகேந்திரஜித் மார்க்கில் எண்.9 இல் உள்ளது. இது 2004, செப்டம்பர், 16 அன்று திறக்கப்பட்டது. இது சுமார் 1.966 ஏக்கர் நிலப்பரப்பில் அமைந்துள்ளது. அருகிலுள்ள கட்டடங்களாக உத்தரகாண்ட் சதன், என்.இ. சி ஹவுஸ், திரிபுரா பவன் போன்றவை உள்ளன.

இந்த இல்ல ஆணையர்கள் புது தில்லியில் தமிழ்நாடு அரசை பிரதிநிதித்துவப்படுத்துகின்றனர். மேலும் அவர்கள் தமிழ்நாடு மாளிகையை நிர்வகிக்கின்றனர்.

மேற்கோள்கள்

வெளி இணைப்புகள் 
 
தமிழ்நாடு அரசு
தில்லியில் உள்ள மாநில அரசு இல்லங்கள்
குள்ளாறு அணை

குள்ளாறு அணை (Kullar Dam) என்பது இந்தியாவின் கேரளம் மாநிலம் பத்தனம்திட்டா மாவட்டத்தின் சீதத்தோடு கிராமத்தில் உள்ள குள்ளாறு ஆற்றினை இணைக்கும் ஒரு சிறிய, பக்கவாட்டு அணையாகும். சபரிகிரி நீர்மின் திட்டத்தின் ஒரு பகுதியாக இந்த அணை கட்டப்பட்டது. அணையிலிருந்து வெளியேறும் நீர் பம்பை ஆற்றுக்குத் திருப்பிவிடப்பட்டு அங்கிருந்து இரன்னி, கோன்னி, கோழஞ்சேரி, திருவல்லா, செங்கன்னூர், குட்டநாடு, மாவேலிக்கரை, கார்த்திகப்பள்ளி வட்டங்கள் வழியாகப் பாய்கிறது.

இந்த அணை 24 மீட்டர் (79  அடி) உயரமும் 94 மீட்டர் (308 அடி) நீளமும் கொண்ட பைஞ்சுனை ஈர்ப்பு அணையாகும். இந்த அணையின் கட்டுமானப் பணிகள் 1990ஆம் ஆண்டில் நிறைவடைந்தன.

விவரக்குறிப்புகள் 

 ஊராட்சி: சீதத்தோடு
 ஆற்றுப் படுகை: பம்பை
 அணையிலிருந்து நீர் விடுப்பு: பம்பை
 திட்டத்தின் பெயர்: சபரிகிரி நீர்மின் திட்டம்
 வகைப்பாடு: நடுத்தர அணை
 அதிகபட்ச நீர் மட்டம்: 1139.2 மீ
 முழு நீர்த்தேக்க நிலை: 1136.9 மீ
 முழு நீர்த்தேக்க நிலையில் சேமிப்பு: 2.78 Mm3
 சிகர மட்டம்: 1136.90 மீ
 நீர் வெளியேற்றம்: 1, வட்ட வகை, 60 செ.மீ. விட்டம்

மின் உற்பத்தி 
சபரிகிரி நீர்மின் திட்டம் தலா 50 மெகாவாட் திறன் கொண்ட 6 விசையாழிகளைப் பயன்படுத்தி 300 மெகாவாட்டை உற்பத்தி செய்கிறது. ஆண்டு உற்பத்தி 1338 மெகா அலகு ஆகும். இந்தத் திட்டம் கேரள மாநிலத்தின் இரண்டாவது பெரிய நீர்மின் திட்டமாகும். இந்த இயந்திரம் நவம்பர் 26,1967 அன்று இயக்கிவைக்கப்பட்டது. தொடர்ந்து மேம்படுத்தப்பட்டதன் மூலம், 2009ஆம் ஆண்டுக்குள் மின் உற்பத்தியானது 300 மெகாவாட்டிலிருந்து 340 மெகாவாட்டாக உயர்த்தப்பட்டது.

வெளி இணைப்புகள் 

 சபரிகிரி தொலைத் திரைப்படம் திட்டம்

மேற்கோள்கள் 

Coordinates on Wikidata
கேரள அணைகள்
பிலிடோர் தற்காப்பு

பிலிடோர் தற்காப்பு அல்லது பிலிடோரின் தற்காப்பு என்பது கீழ்வரும் நகர்வுகளுடன் ஆரம்பிக்கும் சதுரங்கத் திறப்பு ஆட்டம் ஆகும்.
1. e4 e5
2. Nf3 d6

இந்தத் திறப்பு ஆட்டம் ஆனது 18ஆம் நூற்றாண்டின் சதுரங்க வீரனான பிலிடோரினால் கறுப்பின் இரண்டாவது நகர்வான 2...Nc6 இற்குப் பதிலாக 2. ..... d6 ஐப் பரிந்துரை செய்தார். இது 20 ஆம் நூற்றாண்டின் ஆரம்பம் வரை முக்கிய தடுப்பாட்டமாக இருந்தாலும் இக்காலத்தில் பிரபல்யமான சதுரங்கவீரர்கள் எவரும் பாவிப்பதில்லை. என்றாலும் இது நன்கு பாவிக்கப்படாத திறப்பு ஆட்டம் என்பதால் குறைவாகவே பகுப்பாய்வு செய்யப்பாட்டிருக்கும் என நம்புவதால் சிந்திக்க நேரம் குறைவான விரைவு சதுரங்க ஆட்டத்திலும் பொழுதுபோக்காக சதுரங்கம் விளையாடுபவர்களாலும் இன்றளவும் பாவிக்கப்படுகின்றது. 

1 e4 e5

2 Nf3 d6

3 d4 Nf6

4 Nc3 Nbd7

3ஆவது நகர்வு கீழ்வருமாறும் அமையலாம்.இவ்வாறு தொடரும் ஆட்டம் லேகல் பொறி ஆகும்.
3 Bc4 Bg4

மேற்கோள்கள்

சதுரங்கத் திறப்புகள்
டெட்ராபுரோப்பைல் வெள்ளீயம்

டெட்ராபுரோப்பைல் வெள்ளீயம்  (Tetrapropyltin) என்பது (CH3CH2CH2)4Sn என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மம் ஆகும். கரிமவெள்ளீயச் சேர்மமான இது ஒரு நச்சுத்தன்மையுடன் கூடிய  நிறமற்ற எண்ணெய் திரவமாகும். வலிமையான ஆக்சிசனேற்ற முகவர்களுடன் வினைபுரிகிறது. தோல், கண்கள் மற்றும் சுவாச மண்டலம் ஆகியவற்றில் எரிச்சலூட்டுகிறது. நீண்ட கால விளைவுகளை நீர்வாழ் உயிரினங்களுக்கு ஏற்படுத்தும் அளவுக்கு மிகவும் நச்சுத்தன்மையுடன் செயல்படுகிறது. தோல் வழியாக உறிஞ்சப்பட்டும் உடலில் நச்சு விளைவுகளை ஏற்படுத்தும். இருபுரோப்பைல்வெள்ளீயம் இருகுளோரைடு தயாரிப்பின் போது டெட்ராபுரோப்பைல் வெள்ளீயம் ஓர் இடைநிலையாகும்.

மேற்கோள்கள் 

கரிமவெள்ளீய சேர்மங்கள்
1,2,4,5-டெட்ராகுளோரோ-3-நைட்ரோபென்சீன்

1,2,4,5-டெட்ராகுளோரோ-3-நைட்ரோபென்சீன்  (1,2,4,5-Tetrachloro-3-nitrobenzene) என்பது HC6Cl4NO2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மம் ஆகும். தெக்கனாசீன் என்ற பெயராலும் அழைக்கப்படுகிறது. நிறமற்ற திண்மமாகக் காணப்படுகிறது. இதனுடன் தொடர்புடைய மற்றொரு மாற்றியம் 1,2,4,5-டெட்ராகுளோரோ-5-நைட்ரோபென்சீன் என்பதாகும்.

அணு காந்த அதிர்வு மூலம் அளவு பகுப்பாய்வுக்கான தரநிலையாக இச்சேர்மம்  பயன்படுத்தப்படுகிறது. 

1,2,4,5-டெட்ராகுளோரோ-3-நைட்ரோபென்சீன் ஒரு பூஞ்சைக் கொல்லியாகும்.  உலர்ந்த அழுகல் மற்றும் சேமிப்பின் போது உருளைக்கிழங்கு முளைப்பதைத் தடுக்கப் பயன்படுகிறது.

மேற்கோள்கள் 

பூஞ்சைக் கொல்லிகள்
கரிமச் சேர்மங்கள்
4-பீனைல்பீனால்

4-பீனைல்பீனால்  (4-Phenylphenol) என்பது C12H10O என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மம் ஆகும். பைபீனைல்-4-ஆல் மற்றும் 4-ஐதராக்சிபைபீனால் என்ற பெயர்களாலும் இந்த கரிமச் சேர்மம் அறியப்படுகிறது.

தயாரிப்பு
கார்பன் மற்றும் பொட்டாசியம் கார்பனேட்டு கலந்த கலவையை 10% பலேடியம் முன்னிலையில் 4-ஐயோடோபீனாலுடன் பீனைல்போரோனிக் அமிலத்தைச் சேர்த்து சுசூகி பிணைப்பு வினையை நடைபெறச் செய்து 4-பீனைல்பீனாலைப் பெறலாம்.

பண்புகள்
4-பீனைல்பீனால் தீப்பற்றி எரியக்கூடியதாகும். பற்றவைக்க இது கடினமானது, வெண்மை, செதில் போன்ற கெட்டியான திண்மமாக உள்ளது. பீனால் போன்ற வாசனையுடன், நீரில் சிறிது கரையும்.

மேற்கோள்கள் 

பைபீனைல்கள்
கரிமச் சேர்மங்கள்
4-ஐதராக்சிபீனைல் சேர்மங்கள்
அர்ச்சனா பட்நாயக்

அர்ச்சனா பட்நாயக் என்பவர் இந்தியாவில் தமிழ்நாடு மாநிலத்தின் தலைமைத் தேர்தல் அதிகாரியாக நியமிக்கப்பட்டுள்ள முதல் பெண்மணி ஆவார். 2026ஆம் வருடம் நடக்கவிருக்கும் தமிழக சட்டசபைத் தேர்தலை நடத்தும் பொறுப்பு அவருக்குக் கிடைக்க இருக்கிறது.

இவர் ஒடிசாவைச் சேர்ந்தவர். 2002ஆம் ஆண்டின் இந்திய ஆட்சிப் பணி தொகுதியில் இடம் பெற்று பயிற்சியை முடித்தவர்.

மேற்கோள்கள் 

வாழும் நபர்கள்
4-பீனைல்மெத்தேன் டையால்

4-பீனைல்மெத்தேன் டையால்  (Phenylmethanediol) என்பது C7H8O2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மம் ஆகும். கரிமச் சேர்மமான இது பென்சால்டிகைடின் நீரேற்றாகவும் ஓரிடத்த டையாலாவும் அறியப்படுகிறது. ஓரிடத்த என்பதன் பொருள் ஐதராக்சில் வேதி வினைக்குழுக்கள் ஒரே கார்பன் அணுவுடன் பிணைந்திருப்பதைக் குறிக்கிறது. தொலுயீன், பென்சால்டிகைடு  மற்றும் பென்சாயிக்கு அமிலத்தின் குறைப்பு போன்ற சில இரசாயன வினைகளில் இது ஒரு குறுகிய கால இடைநிலை ஆகும்.

மேற்கோள்கள் 

பென்சைல் சேர்மங்கள்
கரிமச் சேர்மங்கள்